CELEX: 62021CB0493
Language: ro
Date: 2022-03-01 00:00:00
Title: Cauza C-493/21: Ordonanța Curții (Camera a opta) din 1 martie 2022 (cerere de decizie preliminară formulată de Court of Appeal – Irlanda) – Procedură penală inițiată împotriva lui K.M. [Trimitere preliminară – Articolul 99 din Regulamentul de procedură al Curții – Politica comună în domeniul pescuitului – Regulamentul (CE) nr. 1224/2009 – Sistem de control pentru asigurarea respectării normelor politicii comune în domeniul pescuitului – Articolul 89 – Măsuri care urmăresc să asigure respectarea normelor – Articolul 90 – Sancțiuni penale – Principiul proporționalității – Interpretarea Hotărârii din 11 februarie 2021, K. M. (Sancțiuni aplicate comandantului de navă) (C-77/20, EU:C:2021:112)]

7.6.2022   
            
            
               RO
            
            
               Jurnalul Oficial al Uniunii Europene
            
            
               C 222/5
            
         
      Ordonanța Curții (Camera a opta) din 1 martie 2022 (cerere de decizie preliminară formulată de Court of Appeal – Irlanda) – Procedură penală inițiată împotriva lui K.M.
      (Cauza C-493/21) (1)
      
      (Trimitere preliminară - Articolul 99 din Regulamentul de procedură al Curții - Politica comună în domeniul pescuitului - Regulamentul (CE) nr. 1224/2009 - Sistem de control pentru asigurarea respectării normelor politicii comune în domeniul pescuitului - Articolul 89 - Măsuri care urmăresc să asigure respectarea normelor - Articolul 90 - Sancțiuni penale - Principiul proporționalității - Interpretarea Hotărârii din 11 februarie 2021, K. M. (Sancțiuni aplicate comandantului de navă) (C-77/20, EU:C:2021:112))
      (2022/C 222/07)
      Limba de procedură: engleza
      
         Instanța de trimitere
      
      Court of Appeal
      
         Părțile din procedura principală
      
      
         Reclamant: K.M.
      
         cu participarea: Director of Public Prosecutions
      
         Dispozitivul
      
      Articolele 89 și 90 din Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 şi de abrogare a Regulamentelor (CEE) nr. 2847/93, (CE) nr. 1627/94 şi (CE) nr. 1966/2006, interpretate în lumina principiului proporționalității consacrat la articolul 49 alineatul 3 din Carta drepturilor fundamentale a Uniunii Europene trebuie interpretate în sensul că revine instanțelor naționale sarcina de a aprecia, în temeiul criteriilor de apreciere furnizate de Curte în Hotărârea din 11 februarie 2021, K. M. (Sancțiuni aplicate comandantului de navă) (C-77/20, EU:C:2021:112), dacă, în raport cu infracțiunea săvârșită, inclusiv gravitatea acesteia, confiscarea obligatorie a tuturor capturilor și a uneltelor de pescuit aflate la bordul navei respective este proporțională cu realizarea obiectivului legitim urmărit de interdicția care vizează utilajele de sortare prevăzută la articolul 32 alineatul (1) din Regulamentul nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine, astfel cum a fost modificat prin Regulamentul (UE) nr. 227/2013 al Parlamentului European și al Consiliului din 13 martie 2013, și de a examina, dacă este cazul, necesitatea de a adapta, de a nuanța sau de a atenua întinderea deciziei de confiscare a capturilor și a uneltelor de pescuit.
      
         (1)  JO C 401, 4.10.2021.